**ΕΝΗΜΕΡΩΣΗ ΓΟΝΕΩΝ/ΚΗΔΕΜΟΝΩΝ ΓΙΑ ΤΙΣ ΕΞΕΤΑΣΕΙΣ ECDL**

Αγαπητοί γονείς/κηδεμόνες μαθητών**/**τριών Β΄και Γ΄Τάξης Γυμνασίου,

Το Υπουργείο Παιδείας, Πολιτισμού, Αθλητισμού και Νεολαίας, όπως ήδη γνωρίζετε, στο πλαίσιο της Εθνικής Συμμαχίας Ψηφιακών Θέσεων Εργασίας, σε συνεργασία με άλλα Υπουργεία, εισήγαγε από τη σχολική χρονιά 2016 – 2017 την πιστοποίηση European Computer Driving License (ECDL) σε εθελούσια βάση για μαθητές/μαθήτριες της Δευτεροβάθμιας Εκπαίδευσης δημόσιων και ιδιωτικών σχολείων ιδίου τύπου.

Με μεγάλη μας χαρά, σας ενημερώνουμε ότι, μέχρι τώρα, ένα πολύ μεγάλο ποσοστό μαθητών/μαθητριών μας που παρακάθισαν στις συγκεκριμένες εξετάσεις, πέτυχαν και απέκτησαν την πιστοποίηση στη συγκεκριμένη ενότητα.

Η σημαντική αυτή καινοτομία στο εκπαιδευτικό μας σύστημα, η οποία αναβαθμίζει σε σημαντικό βαθμό την παρεχόμενη εκπαίδευση στον τομέα των ψηφιακών δεξιοτήτων, μέσα από το μάθημα της Πληροφορικής στον Γυμνασιακό κύκλο, θα συνεχισθεί και την επόμενη σχολική χρονιά. Στους/στις μαθητές/μαθήτριες της Β**’** Γυμνασίου θα παρέχεται δωρεάν πιστοποίηση στην ενότητα των Υπολογιστικών Φύλλων **(MS Excel)** και στην ενότητα των Παρουσιάσεων **(MS PowerPoint)** και στην Γ**’** τάξη στην ενότητα Βάσεις Δεδομένων **(MS Access).** Σημειώνεται ότι δικαίωμα πιστοποίησης στις ενότητες αυτές έχουν και πάλι όλοι οι μαθητές/μαθήτριες της Β**’** Γυμνασίου και Γ**’** Γυμνασίου αντίστοιχα**,** ανεξαρτήτως αν στις προηγούμενες τάξεις **(**Α**’** και Β**’** Γυμνασίου**)** παρακάθισαν ή όχι τις εξετάσεις**/** πιστοποιήσεις που αντιστοιχούν σε αυτές**.**

Με στόχο την εύρυθμη λειτουργία των εξετάσεων**,** εάν το παιδί σας είναι για πρώτη φορά που θα παρακαθίσει σε μια από τις πιο πάνω εξετάσεις**,** σας παρακαλούμε όπως τον Σεπτέμβριο μας αποστείλετε μια φωτογραφία του**.** Η φωτογραφία πρέπει να είναι μεγέθους διαβατηρίου**,** με το όνομα και το επίθετο του παιδιού στο πίσω μέρος της**,** για να χρησιμοποιηθεί στο βιβλιαράκι πιστοποίησης του **ECDL.**